Centrum voľného času v Gelnici, Slovenská ulica 46, 056 01 Gelnica

***Správa o výchovno-vzdelávacej činnosti***

***za školský rok 2011/2012***

Identifikačné údaje:

|  |  |
| --- | --- |
| Forma výchovy a vzdelávania |  Denná |
| Výchovný jazyk | Slovenský |
| Druh školského zariadenia | Štátne |
| IČO | 42110645 |
| Riaditeľka | Katarína Záhradníková |
| Kontakty | 053/4821491, 0918376 415 |
| e-mail | cvcgelnica©cvcgl.edu.sk |
| Web stránka | [www.cvcgl.edu.sk](http://www.cvcgl.edu.sk) |
| Zriaďovateľ | Mesto Gelnica |
| Adresa zriaďovateľa | Gelnica, Banícke námestie 4 |
| Kontakt | 053/4814101 |
| Dátum prerokovania na pedagogickej rade CVČ | 4. 7. 2012 |

 Podpis riaditeľky

Centrum voľného času v Gelnici/ ďalej len centrum/, ako školské zariadenie patrí k základnému vybaveniu Hnileckého regiónu v oblasti organizácie voľného času detí a mládeže. V školskom roku 2011/12 uskutočňovalo výchovno-vzdelávaciu,záujmovú a rekreačnú činnosť detí a mládeže ako to ustanovuje Školský zákon

č. 245/2008 Z. z. o výchove a vzdelaní v § 116, Vyhláška MŠ SR č. 306/2009 Z. z. o školských zariadeniach§ 6 a POP MŠVVaŠ na školský rok 2011/12.

 Naše centrum vo výchovnovzdelávacej činnosti kládlo dôraz na všetky tematické oblasti podľa výchovného programu a zabezpečovalo všetky aktivity v súlade s legislatívou – Vyhláškou o centre. Boli to tieto oblastí činnosti:

**1. Pravidelná záujmová činnosť v záujmových útvaroch, kluboch**

**2. Príležitostná záujmová činnosť formou podujatí, súťaží, olympiád**

**3. Prázdninová činnosť**

**4. Spontánna činnosť**

**5. Mobilita – medzinárodná výmena**

**6. Spolupráca s orgánom štátnej správy, samosprávou, školami**

**7. Informačná a poradenská aktivita**

**8. Projekty**

* **PERSONÁLNE ZABEZPEČENIE:**

**Pedagogickí zamestnanci:**

**Riaditeľka : Katarína Záhradníková,**

Zástupca riaditeľky : Mgr. Kamil Petrík, oddelenie športových aktivít

Vedúca oddelenia jazykových aktivít : Mgr. Miroslava Petríková

Vedúca oddelenia kultúrnych aktivít : Mária Kavuličová

**Nepedagogickí zamestnanci** : Alica Kiseľová, účtovníčka

 Anna Šemrincová, upratovačka

 Dobrovoľníci v rámci projektu EDS: Jurre de Jong – z Holandska,

Caterine Bacilieri z Talianska

V školskom roku 2011/12 spĺňalo kvalifikačný predpoklad 4 zamestnanci, z toho

3 so stupňom vzdelania II. Stupňa a 1 ÚSO. V rámci plánu kontinuálneho vzdelávania riaditeľka ukončila v tomto roku inovačné funkčné, zástupca riaditeľky v  MC Košice začal funkčné vzdelávanie, 1 PZ ukončila aktualizačné vzdelávanie.

**- 2 -**

**Poradné orgány :**

* **Školská rada** : Mgr. Miroslava Petríková, Ing. Milan Turzák, Zuzana Macejková, PaedDr. Drahuša Pindrochová, Anna Šemrincová
* **Rodičovská združenie pri CVČ**

 **Externí vedúci záujmových útvarov: 33**

Pri počte vedúcich záujmových klubov sme zaznamenali počas roka zmeny.

**Oddelenie športových aktivít** : Mgr. BibianaKrajníková, Ing. Milan Turzák,

Gabriela Pinčáková, František Saxa, Vladislav Fatura, Radovan Macejko, Alena Macejková, Pavol Petrík/ Dalibor Hamrák, Mgr. Mária Gregová, Mgr. Jozef Grega, Ladislav Gross, Ivan Grega, Dušan Pindroch, Július Saxa, Milan Smorada, Jozef Keruľ

**Oddelenie jazykových aktivít a PC**: Danka Danková, Stela Kuchárová, AlenaMúllerová, Elena Lapšanská. Mgr. Martina Kandríková

**Oddelenie kultúrnych aktivít:** Zlatuša Fiľakovská, Zuzka Macejková, Mgr. Danka Guzová, Mgr.MichaelaDunaiová, Jakub Cina, Miroslava Žaludeková.

**Oddelenie spoločensko vedných aktivít:**PaedDr. ElenaMarkulíková**,** Magdaléna Wolská, Mgr. Monika Najvirtová, Mgr. Mariana Munnichová, Mgr. Martina Štrompfová, Svetlana Filická.

Poslaním centra bolo:

* vytvoriť podmienky na rozvoj záujmov detí a mládeže,
* podieľať sa na formovaní návykov užitočného využívania voľného času,
* zabezpečiť postupové súťaže, olympiády na základe poverenia KŠÚ,
* poskytovať metodickú a odbornú pomoc v oblasti neformálneho vzdelávania,
* dať dôraz na profesionalizáciu voľnočasových aktivít,
* dať deťom šancu zažiť úspech, participovať na živote centra, mesta, regiónu.
* rozvíjať kompetencie mladého človeka
* utvárať profesijné spôsobilosti pedagogického zamestnanca centra.

**I.PRAVIDELNÁ ZÁUJMOVÁ ČINNOSŤ:**

**Počet zapísaných žiakov k 15. 9. 2011 : 596**

**Počet členov záujmových útvarov : 792 /** niektorí žiaci navštevujú viac ZÚ/

**Počet žiakov zapísaných na letnú činnosť: 78**

V školskom roku 2011/2012 pracovalo v centre 53 záujmových útvarov, čo je nárast o 13 oproti minulému školskému roku. Interní zamestnanci viedli 18

-3 -

záujmových útvarov. Pri centre pracovalo 6 záujmových útvarov zo ZŠ Švedlár, čo sa nám neosvedčilo, z dôvodu nároku na finančné prostriedky.

Počet záujmových útvarov podľa tematických oblastí:

Športové záujmové útvary : 18

Tanečné - kultúrne : 15

Jazykové : 8

PC : 5

Spoločenskovedné : 5

Prírodovedné : 2

**SPOLU : 53**

 Pre túto formu činnosti máme vypracovanú v mesiaci august ponuku záujmových útvarov, z ktorej si môžu dobrovoľne vybrať. Na základe písomnej žiadosti boli v septembri zaradení do jednotlivých záujmových klubov. Zápisné do záujmových útvarov je dané VZN č. 61/2008 a jeho doplnku vo výške 1€ mesačne pre deti a mládež do 18 rokov, dospelí 2 € na mesiac. V školskom roku malo odpustenie poplatku 209 členov v hmotnej núdzi. Centrum prijalo 111 vzdelávacích poukazov. / viď tabuľka č. 1/

 Členovia záujmových útvarov úspešne reprezentovali na podujatiach, súťažiach:

Talentárium – obvodné kolo, Na baňu klopajú, Deň matiek, Fašiangové popoludnie, Heloween, Možno príde Mikuláš, Majáles, zapojili sme sa do Týždňa aktivít centier v rámci Slovenska, projektu pre telesne a mentálne postihnutú mládež – Deň krivých zrkadiel, návšteva kultúrneho podujatia v Sp. Novej Vsi Popoluška, víťazstvo Futbal dievčatá v obvodnom kolo, Liga mládeže Spiša.

 Tabuľka č. 1

|  |  |  |  |  |  |  |  |
| --- | --- | --- | --- | --- | --- | --- | --- |
|  | SVO | KUL | ŠPO | JAZ | INF | PRI | **SPOLU** |
| Počet ZÚ | 5 | 15 | 18 | 8 | 5 | 2 | **53** |
| Interní pracovníci | 1 | 8 | 2 | 7 | 0 | 0 | **18** |
| Počet členov ZÚ | 95 | 171 | 304 | 103 | 53 | 19 | **745** |
| Z toho dievčat | 49 | 120 | 67 | 53 | 25 | 13 | **327** |
| Do 15 rokov | 95 | 142 | 262 | 101 | 50 | 19 | **669** |
| Nad 15 rokov | 0 | 29 | 42 | 2 | 3 | 0 | **76** |
| Počet stretnutí ZÚ | 108 | 391 | 942 | 255 | 128 | 30 | **1 854** |
| Počet hodín | 312 | 739,5 | 1382 | 453 | 227 | 60 | **3 173,5** |
| Dochádzka | 1405 | 2805 | 12 349 | 2552 | 962 | 279 | **20 352** |
| Počet stretnutí v S/N | 0 | 2 | 62 | 0 | 0 | 0 | **64** |
| Účasť v S/N | 0 | 15 | 1059 | 0 | 0 | 0 | **1074** |

 **- 4 -**

**II. PRÍLEŽITOSTNÁ ZÁUJMOVÁ ČINNOSŤ**

 **V školskom roku sme 2011/12 sme mali naplánovaných 46 podujatí a súťaží**

**mestského i obvodného charakteru. Uskutočnených bolo 83 podujatí  účasťou**

**3 880.**V priemere na 1 podujatie vychádza účasť 47 detí. / viď tabuľka č. 2/

 Tabuľka č. 2

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | SVO | KUL | ŠPO | JAZ | INF | GO | T | P | **SPOLU** |
| Počet podujatí | 7 | 27 | 27 | 5 | 4 | 1 | 1 | 11 | **83** |
| V tom do 15 rokov | 7 | 16 | 23 | 3 | 3 | 1 | 0 | 11 | **72** |
| Nad 15 rokov | 0 | 0 | 4 | 2 | 0 | 0 | 1 | 0 | **11** |
| Počet obvodných p. | 1 | 6 | 19 | 2 | 0 | 1 | 1 | 10 | **40** |
| Počet účastníkov | 240 | 1072 | 1681 | 89 | 50 | 49 | 410 | 289 | **3 880** |
| Do 15 rokov | 183 | 911 | 1304 | 43 | 35 | 49 | 164 | 243 | **2 932** |
| Nad 15 rokov | 57 | 161 | 377 | 46 | 15 | 0 | 246 | 46 | **948** |
| z toho dievčat | 111 | 676 | 625 | 45 | 25 | 21 | 156 | 147 | **1 806** |
| Počet podujatí S, N | 1 | 0 | 5 | 0 | 3 | 0 | 1 | 0 | **10** |
| Účasť v S / N | 176 | 0 | 150 | 0 | 25 | 0 | 410 | 0 | **761** |
| Počet hodín spolu | 27,5 | 101 | 184 | 16 | 18 | 8 | 12 | 62 | **428,5** |

 Centrum organizovalo podujatia, súťaže v troch formách:

1. Mestské podujatia
2. Obvodné kolá predmetových olympiád
3. Obvodné kolá športových súťaží

Mestské podujatia sú financované zo zápisného členov záujmových útvarov, Rodičovského združenia pri CVČ. Obvodné kolá boli financované na základe poverenia a dohody s Krajským školským úradom. Počet obvodných súťaží

v tomto školskom roku bol 40. Na športové súťaže boli refundovanú finančné prostriedky v školskom roku KŠÚ v Košiciach vo výške 3 670,-eura a predmetové olympiády vo výške 1939,79 eura. Nakoľko viac ako 50 % podujatí sa uskutočňuje mimo sídla centra a v obvode Gelnica, je organizácia náročná na prevoz, nákup materiálu apod. K uvedeným podujatiam vedieme dokumentáciu

a prehľady. Táto oblasť činnosti nie je zohľadnená pri financovaní a vôbec sa neberie ani prepočet financií do výšky koeficientu pre naše zariadenia.

* AKTIVITY CENTRA

 Obvodné kolá: Národná cyklistická súťaž na Turzove, Cezpoľný beh, malý futbal,

- 5 -

FlorbalOrion, Vybíjaná, Atletika, krajské kolo v Streľbe zo vzduchovky, Olympiády v nemeckom a anglickom jazyku, matematické olympiády, Pytagoriáda, Fyzikálna,

Biologická, Geografická, Hviezdoslavov Kubín, Slávik Slovenska, Majáles, Gelnický šľapajcug...

**III. LETNÁ ČINNOSŤ**

**Školský rok podľa pokynov KŠÚ sa končí 30. Augustom, tak aj letná činnosť sa započítava do činnosti za školský rok.**

V lete 2012 uskutočníme 2 prímestské tábory so všeobecným zameraním.

1. Prímestský tábor v termíne od 9. – 13. Júla. Počet prihlásených detí: 24
2. Tábor – Habakuky od 16. – 20. Júla. Počet prihlásených detí: 33

Letnú činnosť zabezpečujú 3 interní pedagogickí zamestnanci. Počas leta je v centre letný režim, v ktorom sú zohľadnené dovolenky zamestnancov.

* **PROJEKTY**

Na základe získanej akreditácie pre Európsku dobrovoľnícku službu sme pokračovali hosťovaním 2 dobrovoľníkov : Caterine Bacilieri z Talianska a Jurre de Jong z Holandska, ktorí participovali 10 mesiacov na činnosti centra.

V školskom roku sme podali ešte 2 projekty: Grantový program Baumit: Tu sa nám páči, tu chceme žiť za účelom obnovy chodníka v centre a RWE Group na minigolfové ihrisko. Podané projekty neboli podporené.

 V rámci športu sme realizovali projekt FlorbalOrion a tanečníci sa zúčastnili

Projektu Deň krivých zrkadiel.

* **PRIESTOROVÉ A MATERIÁLNO-TECHNICKÉ PODMIENKY CENTRA**

 Centrum sídli vo vlastnej budove, ku ktorej patrí záhrada s oddychovou zónou, tenisovým kurtom, záhradnou šachovnicou , altánkom. Budova je národnou kultúrnou pamiatkou pod názvom „vila“. V spolupráci s Mestským úradom riešime

postupnú výmenu okien. V havarijnom stave je strecha, prístupový chodník.

 Prostredie ako exteriér a interiér vyhovuje voľnočasovým aktivitám. Na výchovno-vzdelávaciu činnosť máme k dispozícií2 klubovne, 3 malé učebne, 2 kancelárie a sociálne miestnosti.Na športovú činnosť sme využívali priestory telocvične základnej školy a športové ihriská v meste. V centre máme učebňu PC, kde sú 7 PC, máme4 notebooky, 3 multifunkčné zariadenia, 1 kopírku, 2 TV, DVD, digitálnu kameru.

- 6 -

* **V centre nebola uskutočnená Štátna školská inšpekcia.**
* **Plnenie hlavných cieľov centra:**
1. Vo všetkých formách činností sme rozvíjali kompetencie dieťaťa s cieľom dať

 deťom šancu zažiť úspech, participovať na živote centra, mesta, viesť ich

 k aktívnemu využívaniu voľného času.

1. Zvyšovali sme profesijné spôsobilosti pedagogických zamestnancov, zapojením sa do kontinuálneho vzdelávania v rámci MPC.
2. Vo výchovno-vzdelávacom procese sme vytvorili priaznivé prostredie na implementáciu inovačných pedagogických metód.
3. Integrálnou súčasťou výchovného programu centra bola kvalitná realizácia obvodných predmetových olympiád, športových súťaží, v spolupráci s KŠÚ školami obvodu a predmetovými klubmi.
4. Zabezpečili sme profesionalizáciu 4 oddelení centra internými pedagogickými zamestnancami podľa tematických oblastí: šport, jazyky, kultúra, spoločenské vedy.
5. Eliminovali sme problémy segregácie rómskych detí, marginalizovaných skupín vytvorením Otvoreného klubu s voľným vstupom na aktivity, možnosť prezentácie na podujatiach, vytvorenie pozitívnej klímy v centre.
6. Úspešne sme realizovali projekt Európske dobrovoľníckej služby – 2 dobrovoľníci /Taliansko a Holandsko/ participovali na aktivitách počas 10 mesiacov.
7. Zvýšili sme zapojenosť detí v pravidelnej záujmovej činnosti na 596.

**IV.FINANČNÉ ZABEZPEČENIE VÝCHOVNO-VZDELÁVACEJ ČINNOSTI**

**Centrum vo kalendárnom roku 2011 malo schválený rozpočet vo výške 125 323 €**

**Skutočné čerpanie centra za rok 2011 bolo 100%.**

**Na kalendárny rok 2012 máme schválený rozpočet vo výške 152 576€.**

/ viď tabuľka č. 3/

- 7 -

 **Tabuľka č. 3**

**Výdavková časť rozpočtu**

|  |  |  |  |  |
| --- | --- | --- | --- | --- |
|  **Názov** | **Rozpočet 2011** | **Čerpanie 2011** | **Rozpočet 2012** | **Čerpanie****1. polrok** |
| Mzdy |  45 587 |  43 788 |  46 213 |  20 327 |
| Poistné, odvody |  17 938 |  15 286 |  16 267 |  7 129 |
| Cestovné |  200 |  155 |  300 |  56 |
| Energie |  9 300 |  10 969 |  10 000 |  5 016 |
| Materiál |  3 810 |  6 216 |  9 738 |  1 271 |
| Prepravné |  2 000 |  1 833 |  4 000 |  134  |
| Údržba |  10 300 |  11 190 |  10 000 |  2 903 |
| Tovary, služby |  27 023  |  26 023 |  47 058 |  15 187 |
| Projekt |  8 968 |  9 861 |  9 000 |  6 199 |
| Celkom |  125 323 |  125 321 |  152 576 |  58 222 |

**Nedaňové príjmy**

|  |  |  |  |  |
| --- | --- | --- | --- | --- |
|  | **Plán na rok 2011** | **Plnenie za rok 2011** | **Plán na rok 2012** | **Plnenie za 1. Polrok 2012** |
| Prenájom | 1 000 |  403 | 400 | 188 |
| Príspevok KŠÚ | 5 050 | 4 947 | 4 000 | 2 520 |
| Vzdelávacie poukazy | 3 136 | 3 125 | 3 108 | 1 951 |
| Zápisné | 5 000  | 4 803 | 5 000 | 808 |
| projekt | 16 438 | 16 438 | 9 000 | - |
| celkom | 30 624 | 29 716 | 21 508 | 5 467 |

**V školskom roku 2011/12 finančné prostriedky zo vzdelávacích poukazov vo výške 3 174,60 boli čerpané 2 178,01 na preplatenie dohôd externým vedúcim záujmových útvarov a 996,59 eura na materiál/ kostýmy, majáles, knihy, florbal, CD prehrávač../**

Na základe listu p. primátorky sme v 1. polroku realizovali len nevyhnutné výdavky na mzdy, odvody, na energetické vstupy a na zabezpečenie základných údržbárskych prác.

- 8 -

* **Návrhy na opatrenia:**
1. Doriešiť kvalifikované vedenie oddelenia vzdelávacích-jazykových aktivít počas zastupovania MD.

T: do 30. Augusta 2012 Zodp.: riad. CVČ

1. Pokračovať v zvyšovaní profesijných kompetencií PZ v zmysle Plánu kontinuálneho vzdelávania a spoločných metodických stretnutí centier.

T: školský rok 2012/2013 Zodp.: zástupca CVČ

1. Dôsledné vedenie pedagogickej dokumentácie v pravidelnej a príležitostnej záujmovej činnosti : triedne knihy, žiadosti o prijatie, výchovné plány.

T: stály Zodp.: vedúci oddelení

1. Zaviesť nový informačný systém formou dôslednej registrácie detí a zamestnancov v programe ASC agenda.

T: september Zodp. Zástupca CVČ

1. Zamerať sa na otvorenie záujmových útvarov do 15 rokov, z dôvodu

zmeny legislatívy financovania.

T: september Zodp. Vedúci oddelení

Prerokované na Pedagogickej rade dňa 4. 7. 2012

 K. Záhradníková

 Riad. CVČ

